Id-Deputat Parlamentari Rosianne Cutajar u persuna qrib tagħha qed jintalbu f'ittra uffiċjali ppreżentata fil-qorti l-Ħamis, biex bejniethom iħallsu €89,000 f'senserija fuq propjetà li kellu jixtru Yorgen Fenech fl-Imdina. Is-sid ippreżenta ittra ġudizzjarja fejn talab lil Rosianne Cutajar u Charles Farrugia, magħruf bħala 'it-Tikka', jagħtu lura is-senserija ta' €44,500 li kull wieħed kienu ħadu bħala sensara. Green Eyes Limited u s-sid tagħha, Joseph Camilleri, qalu fl-ittra li l-bejgħ kien waqa' minħabba li Yorgen Fenech kien arrestat u l-impenn li jsir il-bejgħ skada f'Novembru 2019. Skont rapporti fuq il-midja lokali, din il-propjetà kienet se tinxtara għal madwar €3.1 miljun minn Yorgen Fenech, sid il-kumpanija 17 Black u l-allegat kompliċi fl-assassinju tal-ġurnalista Daphne Caruana Galizia. Skond l-ittra ufficjali, għalkemm saru numru ta' talbiet, kemm verbalment permezz tat-telefon kif ukoll permezz ta' ittra bonarja mibgħuta f'Lulju tal-2019, Cutajar u Farrugia ma rritornawx il-flus. L-ittra uffiċjali ntbagħtet biex ma tħalliex il-preskrizzjoni tiskatta peress li l-bejjiegħ jaf bil-proċeduri pendenti quddiem il-Kummissarju għall-Istandards fil-Ħajja Pubblika kontra Cutajar dwar il-ħlas tas-senserija. Is sid u l-kumpannija qalu li, f'dan l-istadju, mhux se jkomplu bir-rikors ġuramentat għar-rifużjoni tal-bilanċ tas-senserija imħallsha lil Cutajar u Farrugia biex il-Kummissarju jkun jista' jagħmel xogħlu "bla ostakli u b'mod seren." Minkejja dan, l-avukat tas-sid, Edward Debono, qal li jirriżervaw id-dritt li jippreżentaw proċeduri legali wara li l-Kummissarju għall-Istandards fil-Ħajja Pubblika ilesti l-investigazzjoni tiegħu, irrispettivament mill-eżitu. Stenniet lil Jason biex tagħtih xebgħa handbag – Yorgen Fenech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b860d917ae_rand.td-a-rec-img{text-align:left}.td_uid_3_604b860d917ae_rand.td-a-rec-img img{margin:0 auto 0 0}